Diari Oficial de la Generalitat Valenciana


Sumari del DOGV 9546, del 03-03-2023 (2023/1542)

Anunci de convocatòria de residència de curadoria amb l'organització URRA (Ciutat de Buenos Aires, Argentina).
--------------------------------------------------------------------------------------------------------------

### Dades del document

Número de DOGV
:   9546

Data del DOGV
:   03-03-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/1542


Data del document
:   14-02-2023

Organisme emissor


Tipus de document
:   Anunci

Anunci de convocatòria de residència de curadoria amb l'organització URRA (Ciutat de Buenos Aires, Argentina).  
 [2023/1542]  
1. Objecte  
El Consorci de Museus de la Comunitat Valenciana publica aquesta convocatòria amb la intenció de facilitar temps, espai, acompanyament i recursos per al desenvolupament d'un projecte o pràctica de curadoria.  
  
La iniciativa va adreçada a l'impuls de la curadoria lligada a les pràctiques artístiques contemporànies a través de propostes inèdites o que estiguen en vies d'investigació i que requerisquen d'un impuls per al seu desenvolupament, havent de tindre com a objectius l'experimentació i la innovació en l'àmbit de la creació artística actual en el seu sentit més ampli.  
Se seleccionarà un projecte per a una persona amb lloc de naixement o residència a la Comunitat Valenciana que tindrà un període de residència de dos mesos i que es desenvoluparà en el context artístic, cultural i de pensament de la Ciutat de Buenos Aires i el seu voltant, amb l'organització URRA a la seua seu de residència d'art URRA Cerrito, com a lloc d'habitatge, treball i socialització.  
Per causes sanitàries, la residència podrà patir modificacions de calendari, de manera que el projecte ha de poder ser capaç de realitzar-se adaptant-se a la situació sanitària corresponent, mantenint els objectius plantejats en aquesta convocatòria. En cas d'impossibilitat per alguna de les parts de realitzar el projecte segons allò establert, es podrà cancel·lar la residència seguint les condicions de contractació.  
  
2. Dotació econòmica  
S'estableix una dotació total de 5.230 euros, impostos inclosos, destinada a honoraris i despeses d'un projecte de residència de dos mesos que s'estructura de la manera següent:  
- 1.000 euros per mes de residència, sense impostos indirectes inclosos, en concepte d'honoraris per al projecte seleccionat. En aquest sentit, es considera la base imposable de 1.000 euros per al càlcul de l'Impost sobre la Renda de les Persones Físiques (IRPF) i el càlcul d'impostos sobre el valor afegit (IVA), tant si els imputa com si el projecte n'està exempt. En cas d'estar-ne exempt, haurà d'estar degudament justificat en la factura emesa.  
- 1.000 euros, sense impostos, destinats a despeses de desenvolupament del projecte seleccionat. En aquest sentit, es considera la base imposable de 1.000 euros per al càlcul d'impostos sobre el valor afegit (IVA) tant si els imputa com si el projecte està exempt. En cas d'estar-ne exempt, haurà d'estar degudament justificat en la factura emesa.  
  
- Un màxim de 1.600 euros destinats a despeses de viatge d'inici i fi del període de residència.  
- No inclou assegurança mèdica ni d'equipament de treball durant el període de residència.  
- La participació a la residència implica acceptar la mobilitat en cas de no residir en el context proposat. No es consideraran vàlides les propostes que plantegen la relació amb el context proposat de manera puntual.  
La residència es durà a terme a les instal·lacions de l'organització URRA (Ciutat de Buenos Aires, Argentina) i té els beneficis següents:  
  
- Allotjament a la seu URRA Cerrito: un apartament al centre de la ciutat de Buenos Aires, proper a diferents mitjans de transport, espais de cultura i d'interès general.  
- URRA Cerrito compta amb tres habitacions individuals, tres banys complets, un bany de cortesia, una cuina i un menjador compartits, un espai d'eines, dos patis, safareig i un ampli espai de treball compartit amb altres residents (màxim 3).  
- Una habitació individual i un bany complet.  
- Eines bàsiques.  
- Equipament tècnic general (projector, impressora color, altaveu i equip de so).  
- Una biblioteca d'art i interès general.  
- Wifi.  
- Un programa formal d'activitats que inclou una presentació, estudi obert, socialització i/o exhibició final.  
- Un programa informal d'activitats que inclou: visites a tallers, galeries, museus i diferents espais culturals i d'interès general de la Ciutat de Buenos Aires i els seus voltants, dinars compartits amb convidats del medi cultural, visites a llocs d'interès general i segons les necessitats de cada resident.  
- Trobades amb de curadors i altres professionals (studio-visits).  
- Assistència general de l'equip d'URRA durant tota la residència.  
- Transport de l'aeroport a la residència, anada i tornada.  
Partida pressupostària: 23764  
  
3. Persones seleccionades  
La residència està adreçada a professionals de la curadoria, la investigació i la gestió cultural contemporània. El projecte seleccionat correspondrà a una persona nascuda o amb arrelament a la Comunitat Valenciana.  
  
4. Termini de presentació de sol·licituds  
S'obrirà l'endemà de la publicació al DOGV i finalitzarà el 3 d'abril de 2023. Al tancament d'aquest termini no s'admetrà cap sol·licitud.  
  
  
5. Presentació de sol·licituds  
Es pot presentar únicament un projecte per persona. Les sol·licituds s'han de presentar preferentment en format digital a través de l'aplicació disponible en www.consorcimuseus.gva.es/convocatories. Per al correcte enviament hauran de respectar la mida dels adjunts indicats al formulari i rebre un email de confirmació després de la presentació de la proposta.  
També podran presentar-se de qualsevol de les formes que preveu l'article 16.4 i 16.5 de la Llei 39/2015, d'1 d'octubre, del procediment administratiu comú de les administracions públiques.  
El contingut del projecte es pot redactar en qualsevol de les llengües oficials de la Comunitat Valenciana i en la llengua d'ús habitual de l'espai de residència (en aquest cas, castellà). Les sol·licituds hauran d'adjuntar la documentació següent:  
- Número de document d'identificació (DNI, NIE o passaport; CIF en cas d'entitats).  
- Dades de contacte: adreça electrònica, telèfon, adreça postal.  
- Títol del projecte.  
- Breu resum del projecte (1.500 caràcters).  
- Carta de motivació (1.500 caràcters).  
- Memòria tècnica que continga:  
- Títol del projecte.  
- Objectius.  
- Calendari d'execució.  
- Necessitats específiques.  
- Metodologia.  
- Pressupost desglossat.  
- Curriculum vitae de l'autor/a, incloent-hi la documentació dels últims treballs realitzats o treballs relacionats amb la proposta.  
- Document DNI / NIE / passaport.  
- Document acreditatiu de la residència a la Comunitat Valenciana (certificat d'empadronament) per a les persones sol·licitants no nascudes a la Comunitat Valenciana que vulguen demostrar l'arrelament a aquest territori.  
- Declaració responsable signada segons el model de la convocatòria.  
  
6. Procés de selecció  
Per a la valoració i selecció de les sol·licituds presentades queda constituït un jurat d'acord amb el Codi de Bones Pràctiques en la Cultura Valenciana, garantint la presència de representants de la societat civil, d'experts en la matèria i del Consorci de Museus de la Comunitat Valenciana.  
Aquest jurat és presidit per Carmen Amoraga Toledo, directora general de Cultura i Patrimoni i presidenta de la Comissió Cientificoartística o persona en qui delegue, i format per José Luis Pérez Pont, director gerent del Consorci de Museus de la Comunitat Valenciana; Melina Berkenwald, directora d'URRA (Argentina); Elena Martí Manzanares, artista multidisciplinar, proposada per l'Institut d'Art Contemporani (IAC); Joaquín Ruiz Espinosa, gestor cultural i coordinador d'exposicions, proposat per l'Associació Valenciana de Crítics d'Art (AVCA); i Javier Rodríguez, artista gràfic xilè i professor titular de la Universitat Metropolitana de Ciències de l'Educació (UMCE), resident de Cultura Resident - Programa internacional 2019.  
-   
Els projectes es valoraran tenint en compte els criteris següents:  
  
- Adequació dels projectes als objectius de la convocatòria: fins a un màxim de 4 punts.  
- Caràcter innovador i qualitat artística de la proposta: fins a un màxim de 3 punts.  
- Trajectòria de la persona sol·licitant: fins a un màxim de 2 punts.  
  
- Optimització dels recursos econòmics i materials: fins a un màxim de 1 punt.  
Es desestimaran aquells projectes que no respecten els principis democràtics de convivència i pluralitat, garantint així la igualtat de totes les persones amb independència del gènere, raça, llengua i orientació sexual.  
  
7. Resolució  
El jurat triarà un projecte que serà el seleccionat i un altre com a reserva en cas que la persona seleccionada renunciara.  
La notificació dels projectes seleccionats pel jurat es farà mitjançant la publicació d'aquests en el lloc web del Consorci de Museus de la Comunitat Valenciana (www.consorcimuseus.gva.es) i en el DOGV. A més, es notificarà aquesta resolució a totes les persones participants per correu electrònic.  
  
Contra la decisió es podrà interposar, de conformitat amb el que disposa l'article 123 de la Llei 39/2015 de procediment administratiu comú de les administracions públiques, un recurs potestatiu de reposició en el termini d'un mes a comptar des de l'endemà de la notificació/publicació davant del mateix òrgan que va dictar l'acte.   
Els projectes no seleccionats presentats per via electrònica es destruiran i els materials adjunts s'eliminaran del servidor corresponent.   
  
En cas que els projectes no s'adapten a l'objecte i els criteris establits, el jurat podrà deixar la convocatòria deserta, totalment o parcialment.  
  
8. Compromís d'acceptació  
Les persones seleccionades hauran de subscriure un contracte amb el Consorci de Museus de la Comunitat Valenciana. Aquest document tindrà per objecte regular els drets i les obligacions de les parts, així com establir la regulació dels incompliments.  
És indispensable, per a poder rebre els pagaments, presentar al Consorci de Museus de la Comunitat Valenciana els certificats que demostren estar al corrent de les seues obligacions tributàries i davant de la Seguretat Social o declaració responsable. La persona seleccionada ha de complir amb totes les seues obligacions administratives.  
La persona resident accepta el contingut d'aquesta convocatòria i és coneixedora de les circumstàncies i especificacions descrites en el document de preguntes freqüents vinculat a aquestes bases: https://www. consorcimuseus.gva.es/wp-content/uploads/2021/02/PREGUNTES-2021.pdf  
  
9. Pagament de la quantitat assignada  
El pagament s'efectuarà mitjançant transferència bancària, d'acord amb la disponibilitat de tresoreria i es farà efectiu en dos pagaments, prèvia presentació de les factures reglamentàries en dos moments i de la manera següent:  
Pel que fa a la partida d'honoraris (base imposable de 1.000 euros per mes de residència), la partida de despeses (base imposable de 1.000 euros totals) es pagaran en dues transferències mitjançant factura: una inicial del 70 % a la signatura del contracte i una altra final amb el 30 % restant en finalitzar el període de residència, aplicant els impostos o exempcions corresponents i degudament justificats. La partida de viatges (fins a un màxim de 1.600 euros) es pagarà abans de l'inici de la residència.  
La facturació haurà de realitzar-se de manera electrònica a través de la plataforma FACE: www.face.gob.es/es  
  
10. Termini d'execució  
El projecte seleccionat es desenvoluparà de l'1 de setembre al 31 d'octubre del 2023.  
  
11. Obligacions dels projectes seleccionats  
La persona seleccionada comunicarà per escrit la seua acceptació, en un termini no superior a 15 dies des de la publicació de la resolució. En cas contrari, perdrà la condició de persona seleccionada.  
La persona seleccionada es compromet a realitzar la residència d'acord amb les presents bases. Qualsevol possible modificació en el seu projecte haurà d'estar prou motivada i ser autoritzada prèviament pel Consorci de Museus de la Comunitat Valenciana.  
Igualment, es compromet a destinar la quantitat assignada a materials únicament a aquest efecte. També s'ha de sotmetre al control financer i complir les obligacions tributàries establides per llei.  
Així mateix, en cas d'absentar-se de l'espai de treball durant les dates de la residència o no ajustar la seua estada a aquesta temporalitat es podrà anul·lar totalment o parcialment l'estada i prestacions.  
De la mateixa manera, la persona resident haurà de participar en les activitats que s'organitzen en relació a aquest programa de residències, incloent-hi una presentació pública de resultats en el format que es considere oportú, així com a contribuir amb la visibilitat i la comunicació del programa, compartint el seu procés treballe a sol·licitud de l'equip de coordinació del programa.  
En aquest sentit, cada vegada que el projecte seleccionat realitze comunicacions públiques relacionades amb el mateix en qualsevol suport o plataforma, haurà de fer esment exprés al Consorci de Museus de la Comunitat Valenciana de la següent manera: Projecte produït pel Consorci de Museus de la Comunitat Valenciana a través del programa de residències Cultura Resident, esmentant a URRA com a centre col·laborador.  
De la mateixa manera el projecte resident ha de complir les normes de funcionament de l'espai d'acollida, acceptant les seues dinàmiques de funcionament.  
  
12. Obligacions del Consorci de Museus de la Comunitat Valenciana  
El Consorci de Museus de la Comunitat Valenciana es compromet a desenvolupar aquest programa d'acord amb el Codi de Bones Pràctiques en la Cultura Valenciana i vetlarà en tot moment pels drets de les persones seleccionades i la integritat dels seus projectes.  
El Consorci de Museus de la Comunitat Valenciana serà l'encarregat d'avaluar, supervisar i fer el seguiment del desenvolupament del projecte, així com de les tasques de coordinació i de complir els terminis acordats respecte a l'execució d'aquest projecte.   
El Consorci de Museus de la Comunitat Valenciana durà a terme una difusió correcta del projecte, tant en el seu lloc web com a través d'altres mitjans de comunicació pública.  
  
13. Prerrogatives de el Consorci de Museus de la Comunitat Valenciana  
El Consorci de Museus de la Comunitat Valenciana podrà sol·licitar informació sobre el desenvolupament del projecte durant la fase de realització.   
De comú acord amb les persones o col·lectius seleccionats, el Consorci de Museus de la Comunitat Valenciana queda en llibertat per a negociar la coproducció dels projectes seleccionats amb altres institucions.  
  
14. Drets d'autoria  
La persona seleccionada cedeix de manera no exclusiva al Consorci de Museus de la Comunitat Valenciana els drets de comunicació pública del projecte seleccionat per a la publicació en catàlegs, cartells, vídeos promocionals, pàgines web, xarxes socials i altres mitjans audiovisuals, sempre relacionats amb els fins de la institució convocant, sense perjudici dels drets morals que tinguen en relació amb l'autoria.  
  
Així mateix, la persona seleccionada es compromet a fer un correcte esment del programa Cultura Resident i del Consorci de Museus de la Comunitat Valenciana així com de la modalitat i del centre col·laborador en les seues plataformes web, xarxes socials i difusió del projecte desenvolupat en el marc d'aquesta convocatòria.  
Les persones participants en la convocatòria asseguren que la proposta presentada és original i que en tenen tots els drets, inclosos (però de manera no excloent) els drets de propietat intel·lectual. Si la proposta inclou drets de terceres persones, les persones participants garanteixen l'obtenció dels drets, autoritzacions i/o llicències necessàries, i exoneren el Consorci de Museus de la Comunitat Valenciana de qualsevol reclamació en aquest sentit.  
El Consorci de Museus de la Comunitat Valenciana es compromet a respectar escrupolosament els drets de l'autor o autora sobre la seua obra i en reconeix, en tot moment, l'autoria.  
  
15. Acceptació  
La participació en aquesta convocatòria suposa l'acceptació íntegra d'aquestes bases.  
  
València, 14 de febrer de 2023.- El gerent del Consorci de Museus de la Comunitat Valenciana: José Luis Pérez Pont.